

 REPUBLIKA HRVATSKA

 KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 021-01/20-01/06

UR.BROJ: 2197/05-05-20-2

Veliko Trgovišće,

 Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01-vjerodostojno tumačenje, 106/03, 129/05, 109/07, 125/08, 36/09, 150/11, 144/12, 19/13.-proč.tekst, 137/15.-ispr. , 123/17. i 98/19.) i članka 35. Statuta općine Veliko Trgovišće ( „Službeni glasnik KZŽ“ broj: 23/09., 8/13. i 6/18.) Općinsko vijeće općine Veliko Trgovišće na --------- sjednici održanoj dana --------- 2020. godine donosi

**STATUTARNU ODLUKU**

**O IZMJENAMA STATUTA**

 **OPĆINE VELIKO TRGOVIŠĆE**

Članak 1.

 U svim odredbama Statuta općine Veliko Trgovišće ( „Službeni glasnik KZŽ“ broj: 23/09., 8/13. i 6/18. – u daljnjem tekstu:Statut Općine) izrazi koji imaju rodno značenje odnose se jednako na muški i ženski rod.

Članak 2.

 U članku 49. stavku 3. alineji dvadesetšestoj riječ “prenesenih“ zamjenjuju se riječju „povjerenih“.

Članak 3.

 U članku 52. stavku 1. alineji prvoj riječi „predstojnika Ureda državne uprave u KZŽ“ zamjenjuju se riječima „nadležno tijelo državne uprave u čijem je djelokrugu opći akt,“.

Članak 4.

 U članku 58. stavku 1. riječi „te obavljanje poslova državne uprave koji su zakonom prenijeti na Općinu“ zamjenjuju se riječima „ kao i povjerenih poslova državne uprave“.

Članak 5.

 U članku 73.stavku 3. alineja peta riječi „i potpredsjednika“ brišu se.

Članak 6.

 U članku 97.stavak 1. mijenja se i glasi:

 „Nadzor nad zakonitošću općih akata Općinskog vijeća u njegovom samoupravnom djelokrugu obavljaju nadležna tijela državne uprave u čijem je djelokrugu opći akt.“

 U stavku 3. riječi „predstojniku ureda državne uprave u KZŽ“ zamjenjuju se riječima „nadležnom tijelu državne uprave u čijem je djelokrugu opći akt,“

Članak 7.

 U cijelom tekstu Statuta općine Veliko Trgovišće („Službeni glasnik KZŽ“ broj: 23/09, 8/13. i 6/18.) riječi „središnje tijelo državne uprave“ u određenom broju i padežu zamjenjuje se riječima „ tijelo državne uprave“ u odgovarajućem broju i padežu.

Članak 8.

Ovlašćuje se Komisija za statut i poslovnik da izradi i objavi pročišćeni tekst Statuta općine Veliko Trgovišće.

Članak 9.

Ova Statutarna odluka stupa na snagu osmog dana od dana objave, a objavit će se u Službenom glasniku Krapinsko zagorska županije.

 PREDSJEDNIK

 OPĆINSKOG VIJEĆA

 Zlatko Žeinski,dipl.oec.

OBRAZLOŽENJE UZ NACRT STATUTARNE ODLUKE O IZMJENAMA STATUTA OPĆINE VELIKO TRGOVIŠĆE

 Člankom 16. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj: 98/19.) propisana je obveza usklađivanja statuta i drugih općih akata jedinica lokalne samouprave sa odredbama citiranog Zakona, koji je stupio na snagu 01.siječnja 2020.g..

 Izmjene i dopune navedenog Zakona odnose se na usklađenje sa Zakonom o ustrojstvu državne uprave kojim su županijama povjereni određeni poslovi državne uprave, a nadzor zakonitosti općih akata jedinica lokalne samouprave, prema navedenim izmjenama Zakona obavljaju tijela državne uprave u čijem je djelokrugu opći akt.

Slijedom iznijetog, utvrđen je nacrt Statutarne odluke o izmjeni Statuta općine Veliko Trgovišće i Odluke o izmjeni Poslovnika Općinskog vijeća općine Veliko Trgovišće te se upućuje na savjetovanje sa zainteresiranom javnošću.